Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 1 Pv 499/12/7702	Humenné, 14.2.2013
EEČ : 2-55-37-2013

U Z N E S E N I E

Trestná vec:	obvinený XXXXX  
Prečin:	ublíženia na zdraví podľa § 158 Tr. zák.

Rozhodol: 	prokurátorka Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
4.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a./  Škoda  hradená poškodeným  zo zákonného zmluvného poistenia osobného                                                                                                                                                                                 
      motorového vozidla zn. KIA RIO EČ: SV  527AR poisťovňou UNIQA  a.s.           
      a poisťovňou  Wüstenrot a.s. 
 b./  Peňažná suma určená na všeobecné prospešné účely 160,- Eur
 c./  Suma odovzdaná štátu na peňažnú pomoc obetiam trestnej činnosti  50 % t.j. 
       80,- € a 50% sumy t.j. 80,- Červenému krížu XXXXX. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Humenné pod spisovou značkou ORP-103/DI-HE-2012.
že  dňa 05. 07. 2012 okolo 13.35 hod po ceste I/74 na ul. Strojárskej v Snine viedol  osobné motorové vozidlo zn. Kia Rio EČ: SV 527 AR v smere od kruhového objazdu kde chcel odbočiť vľavo na parkovisko na ul. Strojárskej a pritom nedal prednosť oproti idúcemu osobnému motorovému vozidlu Hyundai Coupe EČ: SV STKMF, ktoré viedla vodička XXXXX v smere ku kruhovému objazdu čím došlo k zrážke vozidiel a zraneniu   vodičky XXXXX, ktorá utrpela zranenie   a to    zlomeninu VIII a IX rebra vľavo bez posunu úlomkov, zlomeninu tela V. záprstnej kosti vpravo bez posunu úlomkov, tržnozhmoždenú ranu na prednej ploche pravého kolena, otras mozgu ľahkého stupňa  s dobou liečenia 40 dní a spolujazdec mal. XXXXX utrpel podvrtnutie krčnej chrbtice ľahkého stupňa s dobou liečenia 19 dní. 

Odôvodnenie: 
	Uznesením povereného príslušníka  OR PZ Okresného dopravného inšpektorátu v Humenné sp. zn.  ORP 103/DI-HE-2012 zo dňa 05. 08. 2012 bolo začaté trestné stíhanie  a súčasne vznesené obvinenie  XXXXX pre prečin ublíženia na zdraví podľa § 158 Tr. zák., na tom skutkovom základe ako je uvedené vo výrokovej časti tohto uznesenia.

	Obvinený XXXXX  sa k vyššie uvedenému skutku priznal v celom rozsahu, vyhlásil teda, že skutok spáchal, pričom na svoju obhajobu  neuviedol žiadnu podstatnú skutočnosť. Svoje konanie úprimne oľutoval. Poškodeným sa osobne a opakovane ospravedlnil s tým, že  vec chce riešiť mimosúdnou cestou a urobil opatrenie  potrebné na náhradu škody  a to nahlásením dopravnej nehody ako poistnej udalosti do poisťovne UNIQA a.s.  a VÜSTENROT a.s. o čom svedčia pripojené doklady v spise.  

	Okrem vlastného priznania je obvinený XXXXX  usvedčený hlavne výpoveďou  pošk. XXXXX, vypoveďou sv. XXXXX,  znaleckým dokazovaním z odboru zdravotníctva XXXXX, ako aj ďalších listinných dôkazov pripojených v spise. 

	Z pripojených zápisov o vykonaných dychových skúškach vyplýva, že obvinený XXXXX  mal v čase dopravnej nehody  negatívnu hladinu alkoholu v dychu  a tak isto negatívnu hladinu alkoholu mala aj vodička XXXXX.  

	Preskúmaním príslušného spisového materiálu som zistila, že v predmetnej veci sa koná o prečine  na ktorý zákon ustanovuje trest odňatia slobody ktorého horná hranica neprevyšuje hranicu stanovenú  v ustanovení § 220  ods. 1 Tr. por. 
	
	Obvinený  a poškodení  uzavreli dňa 11. 01. 2013 na Okresnom súde v Humennom pred mediačným úradníkom dohodu o zmieri  v rámci ktorej prehlásili, že boli poučení o podstate inštitútu zmieru, vzali ho na vedomie a súhlasili s uzavretím zmieru. Poškodená v rámci mediácie vyhlásila, že so zmierom súhlasí, pričom spôsobená škoda  jej bude  hradená zo zákonného zmluvného poistenia motorového vozidla KIA RIO EČ: SV 527 AR poisťovňou UNIQA a.s. Škoda spôsobená na vozidle zn.  KIA RIO EČ: SV 527 AR ktorého majiteľkou je XXXXX a ktoré v čase nehody viedol obvinený bude  hradená z havarijného postenia vozidla poisťovňou Wüstenrot a.s.

	Škoda na vozidle zn. Hyundai  Coupe EČ: SV STKMF majiteľa XXXXX, ktoré  čase nehody viedla XXXXX bude hradená zo zákonného zmluvného poistenia vozidla KIA RIO EČ. SV 527 AR poisťovňou UNIQA a.s.

	Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný. 

	Dňa 11.01.2013 zložil  na účet  Okresnej prokuratúry v Humennom  peňažnú sumu vo výške 160,- Eur určenú na všeobecne prospešné účely stým, že polovica sumy teda 80,- Eur patrí štátu na  peňažnú pomoc poškodeným a druhá polovica  sumy teda 80,-  Eur patrí  Červenému krížu v Snine.

	Obvinený a poškodení s týmto spôsobom vybavenia veci vyslovili súhlas. 

	Vzhľadom na okolnosti spáchaného prečinu na mieru zavinenia obvineného XXXXX, osobu obvineného ktorý doposiaľ nebol súdne trestaný, v evidenčnej karte vodiča má jeden záznam týkajúci sa dopravného priestupku.    V  mieste bydliska  je hodnotený všeobecne s tým, že doposiaľ nebol riešený v priestupkovom konaní.  Z dôvodu hore uvedených skutočnosti  takýto spôsob rozhodnutia  považujem   za  dostačujúci. 

	Vzhľadom na vyššie uvedené som preto rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná. 

JUDr. Magdaléna Sujová
prokurátorka